ঘরোয়া উপাদানই ম্যাজিক দেখাবে! কীভাবে বানাবেন এই হেয়ার মাস্ক?

ওয়েব ডেস্ক: প্রতিদিন আয়নার সামনে নিজেকে টিপটাপ দেখতে পছন্দ করেন অনেকেই। নিজেকে সুন্দর করে তুলতে ত্বক থেকে চুল দুইয়েরই যত্ন নেন অনেকে। তবে গ্রীষ্মের প্রখর রোদ আর আর্দ্র পরিবেশের প্রভাবে চুল তার প্রাকৃতিক জেল্লা (Natural Hair Glow) হারিয়ে ফেলে। যা চিন্তায় ফেলে দেয় রূপচর্চাবিদদের। ঘাম, (Sweat) ধুলোবালি (Dust) আর অতিরিক্ত তেল (Excess Oil) জমে মুঠো মুঠো চুল পড়ে অনেকের। আবার চুলের ডগা ফেটে গিয়ে চুলের গোড়াও আলগা হয়ে যায়।

তবে রোজ তো আর পার্লারে (Beauty Parlour) ছুটে যাওয়া তো সহজ নয়, বিশেষ করে যখন সময়ের অভাব। তাই এই পরিস্থিতিতে সমাধান হতে পারে একটি ঘরোয়া হেয়ার মাস্ক (Homemade)। ঝলমলে ঘন কালো চুল পেতে এই হেয়ার মাস্ক (Hair Mask) ম্যাজিকের মতো কাজ করবে। সম্প্রতি ইনস্টাগ্রামে (Instagram) শালিনী-র হোম রেমেডিজ এই ঘরোয়া মাস্ক (Homemade Mask) তৈরির পদ্ধতি শেয়ার করেছেন। যা খুব সহজেই আপনি বাড়িতে তৈরি করে নিতে পারবেন। আসুন জেনে নেওয়া যাক মাস্ক তৈরি ও ব্যবহারের বিস্তারিত পদ্ধতি।

ঘরোয়া হেয়ার মাস্ক তৈরির উপকরণ সমূহ:
লাগবে ২টি ভিটামিন ই ক্যাপসুল (Vitamin E Capsule), ১-২ চা চামচ আমলকি গুঁড়ো, ২ কাপ জল, ২ টেবিল চামচ তিসি বীজ, ১টি মাঝারি বীট, ২ চা চামচ আদার রস (Ginger Juice) ও ১ চা চামচ ঠান্ডা চাপা নারকেল তেল (Coconut Oil)।

কীভাবে তৈরি করবেন এই হেয়ার মাস্ক?
প্রথমেই বীট ভালোভাবে ধুয়ে খোসা ছাড়িয়ে কেটে নিতে হবে। এরপর ছোট ছোট করে কেটে রাখা বিট এবং তিসি বীজ জলে দিয়ে ১০ মিনিট ফুটিয়ে নিতে হবে। এরপর একটা ঘন তরল বা জেল তৈরি হলে তা ছেঁকে হালকা ঠান্ডা করে নিতে হবে। এরপর অন্যান্য উপকরণ যেমন- আদার রস, নারকেল তেল, ভিটামিন ই ক্যাপসুল ও আমলকি গুঁড়ো দিয়ে মিশ্রণটিকে মিশিয়ে দিতে হবে। একবার তৈরি করলে এটি কাঁচের জারে ভরে এক সপ্তাহের জন্য ফ্রিজে রেখে দিতে পারেন।

আরও পড়ুন: ডিনারে পরোটার সঙ্গে খান পনির মির্চি মশলা!

মাস্ক প্রয়োগের পদ্ধতি:
প্রথমেই মাথা ভালোভাবে পরিষ্কার করে শুকনো চুলে এই মাস্কটি লাগিয়ে নিতে হবে। মনে রাখতে হবে এই মিশ্রণটি যেন চুলের ভিতর পর্যন্ত পৌঁছয় এবং প্রত্যেকটি চুলে যেন সমানভাবে লাগে। এরপর ৩০ থেকে ৪০ মিনিট অপেক্ষা করতে হবে।

চুল ধোয়ার পদ্ধতি?
ঘরোয়া এই মাস্ক শুকিয়ে গেলে চুল ভালভাবে ধুয়ে ফেলতে হবে। চুল ধোয়ার জন্য সুগন্ধি শ্যাম্পু নয়, ভেষজ শ্যাম্পু ব্যবহার করতে পারেন। যদি আপনি সিল্কি চুল পেতে চান তাহলে একটি ভাল কন্ডিশনার ব্যবহার করতে পারেন। চুল ধোয়ার পর তা ভালভাবে মুছে নিয়ে অ্যালোভেরা জেল বা সিরাম ব্যবহার করতে পারেন।

দেখুন অন্য খবর